Lietuvos ir Tuvalu santykiai

Lietuvos ir Tuvalu santykiai – dvišaliai tarptautiniai santykiai tarp Lietuvos ir Tuvalu.

Santykiai oficialiai užmegzti 2018 m. birželio 7 d..

Abi šalys yra Jungtinių Tautų, UNESCO, Pasaulio sveikatos organizacijos narės.

2022 m. duomenimis, Lietuvoje negyveno nė vienas Tuvalu pilietis.

Santykių istorija 
Santykių užmezgimo komunikatas pasirašytas Niujorke tarp Lietuvos nuolatinės atstovės Jungtinėse Tautose ambasadorės Audros Plepytės ir Tuvalu nuolatinio atstovo JT ambasadoriaus Samuelu Laloniu. Tuvalu tapo 185-ta valstybe, su kuria Lietuva užmezgė diplomatinius santykius.

Su Tuvalu pasirašyti komunikatą buvo planuojama ir anksčiau. Ankstesnio bandymo būta Vyriausybei pritarus URM siūlymui pasirašyti komunikatą. Tuvalu 2011 m. ir 2012 m. buvo kreipusis į Vilnių dėl diplomatinių santykių užmezgimo, tačiau iš Lietuvos pusės to buvo atsisakyta padaryti dėl tuometės Tuvalu pozicijos Abchazijos ir Pietų Osetijos klausimu. Galimybė pasirašyti komunikatą imta svarstyti jau 2014 m., Tuvalu atšaukus sprendimą pripažinti nuo Gruzijos atplėštų teritorijų nepriklausomybes. Vienas pagrindinių santykių užmezgimo motyvų – užsitikrinti, kad kuo daugiau JT narių palaikytų daugiašales iniciatyvas organizacijoje kandidatuojant į įvairias JT institucijų pozicijas.

Ekonominiai santykiai 
2016 m. duomenimis, prekybos apyvarta tarp Lietuvos ir Tuvalu siekė 200 eurų, o iš Tuvalu į Lietuvą importuotų prekių nebuvo.

Pasiuntinių ir ambasadorių sąrašas 
2023 m. duomenimis, nei Lietuva, nei Tuvalu nėra viena kitai akreditavusios savo ambasadorių.

Šaltiniai 

Lietuvos diplomatiniai santykiai
Tuvalu